En liten (ca. 4 millimeter), avlang, matt, brun gjødselbille. Hodet er stort, bredt og skovlformet med nokså små fasettøyne. Pronotum er rundet med litt framskytende forhjørner, ytterkanten taggete, litt bak midten med en dyp skråfure på hver side. Dekkvingene er nesten jevnbrede, med rader av store punkter, en smal, opphøyd list mellom annenhver punktrad. Beina er korte og nokså spinkle.